Niektoré vreckové nože majú „iba“ čepeľ. Existujú však aj tzv. „švajčiarske“ nože, čo sú multifunkčné nože, ktoré môžu mať aj desiatky ďalších nástrojov. Ide napr. o krížový skrutkovač, otvárač na konzervy, pilník na nechty alebo odstraňovač izolácie z drôtov. Isté moderné varianty, ktoré však bývajú dosť drahé, môžu byť dokonca opatrené aj elektronickými funkciami. Budete mať teda k dispozícii hodiny, výškomer či barometer.